**ОБЩИНСКА ИЗБИРАТЕЛНА КОМИСИЯ ЗАВЕТ**

**ПРОТОКОЛ № 16**

**от проведено заседание на ОИК ЗАВЕТ**

 **на 15.10.2015 г.**

Днес, 15.10. 2015г., в определеното помещение за заседанията на ОИК ЗАВЕТ, намиращо се в сградата на читалището на Община Завет се проведе заседание на ОИК Завет при следния дневен ред:

1. Разглеждане на подадена жалба от Исуф Вейсял с вх. № 46/14.10.2015

2. Определяне датата на обучение на СИК

Заседанието е открито в 16:20 ч. от Пламен Ботев- Председател на ОИК ЗАВЕТ

 Присъстват членове на комисията: Донка Минева( зам.-председател), Нурай Мехмед (секретар), Митка Славчева, Йорданка Христова, Филиан Чолаков, Любен Димитров и Цанка Бръчкова, Хатидже Шевкъева, Ахтер Абтула и Петър Петров.

 Председателят открива заседанието на ОИК ЗАВЕТ при наличие на изискуем кворум. Запознава присъстващите членове на комисията с проекта за дневен ред.

Няма допълнения към предложения проект за дневен ред.

1. Разглеждане на подадена жалба от Исуф Вейсял с вх. № 46/14.10.2015

Постъпила е жалба от Исуф Вейсал Яхя с вж. № 46/14.10.2015г., относно извършен побой над сина му Юсуф Георгиев Василев от кандидат за кмет на община Завет Младен Дянков Чакъров. Към жалбата са прикрепени и съдебномедицинско удостоверение и епикриза от медицинско заведение. В жалбата си Исуф Вейсал Яхя моли ОИК Завет да даде становище дали посоченият кандидат за кмет на община Завет може или би могъл да остане като такъв, както и дали следва незабавно да бъде отстранена неговата кандидатура.

След разглеждане на жалбата, членовете на комисията единодушно изказаха мнение , че ОИК ЗАВЕТ не е компетентният орган за произнасяне с решение по такъв предмет, още повече, че в ИК такива правомощия не ѝ са дадени.

Предвид гореизложеното ОИК – ЗАВЕТ прие решение № 64/15.10.2015г.

Гласували 11 членове на ОИК ЗАВЕТ: за –11 против – 0

2. Определяне датата на обучение на СИК.

 След консултиране с общинската администрация за осигуряване на необходимото помещение, където да се проведе обучението на секционните избирателни комисии от ОИК-ЗАВЕТ, и на основание чл. 87, ал.1, т. 4 от Изборния кодекс, ОИК-Завет прие решение № 65/15.10.2015г.

Гласували 11 членове на ОИК ЗАВЕТ: за – 11 против – 0

Поради изчерпване на дневния ред заседанието е закрито от Пламен Ботев в 16:40 ч.

ПРЕДСЕДАТЕЛ:

 /Пламен Ботев/

СЕКРЕТАР:

 /Нурай Мехмед/